Oppsitterne i Svardal og Osen (i Eikefjord sogn) hørte tidligere til Bru sogn, og sognet altså til Stavang kirke. I 1889 ble det søkt om tillatelse til å anlegge hjelpekirkegård i Svardal. I tillegg fikk man med seg oppsitterne i Steindal (Vevring sogn), som fikk tildelt den østre delen av gravlunden. Gravlunden ble utvidet i 1963, og ny vei ble ført frem til den i 1987. Et redskapshus med klokketårn ble satt opp i 1989.